Iam Hai (hazarde?) sanigis infan-paralizulon kaj fariĝis Majstro. Sekve tiu ĉi fama hospitalo fondiĝis, kiu konsistis el direktoro ― nia majstro, unu sekretario, unu estro de organizo, du internkuracistoj, tri purigistoj, kvar kuiristoj, kaj la du ĉi-gong-doktoroj ― portempaj. Tago post tago. Monato. Ne ektoplasmis Hai longatempe. Mia pacienco ne plu povis persisti. Mi demandis al Zhang, kiam Hai ree reavataros, li diris, ke Hai mem eniris en hospitalon pro piedtordo. Deprimiĝis mi kiel balono trafas pinglon. Kaj la maijunulo ĉiam-kuŝanta sciigis al mi per sia fleganto, ke li ĉi-tie rezidas je ŝtataj kostoj por forpeli izolecon, kaj la telepatiiva sidis psikozulejon ĉe la alveno de la Printempa Festo.